Il-proċeduri quddiem Qorti fir-Renju Unit mistennija jibdew fil-jiem li ġejjin sabiex l-eks direttur maniġerjali ta' Allied Newsppaer, Adrian Hillman ikun estradit lejn Malta. Dawn il-proċeduri se jibdew wara li l-awtoritajiet Ingliżi pproċessaw id-dokumenti kollha li rċevew mill-awtoritajiet Maltin. Il-ġurnal Times of Malta rrapporta li l-Aġenzija Nazzjonali dwar il-Kriminalità fir-Renju Unit irċeviet il-karti kollha neċessarji minn Malta relatati mat-talba ta' estradizzjoni ta' Hillman. Hillman se jkun qiegħed jiġi estradit lejn Malti biex jaffaċċja akkużi relatati ma' ħasil ta' flus u korruzzjoni fis-settur privat. Adrian Hillman se jiġi estradit mir-Renju Unit L-estradizzjoni tal-eks direttur maniġerjali se tkun qiegħda ssir permezz tal-UK-EU Surrender Agreement minħabba li s-sistema ta' mandat ta' arrest Ewropew m'għadhiex tgħodd bejn l-Ewropa u r-Renju Unit. Il-gazzetta Times of Malta qalet li l-pass li jmiss huwa li Hillman jitressaq quddiem il-Qorti tar-Renju Unit u l-awtoritajiet Ingliżi jressqu u jiġġustifikaw it-talba ta' Malta għala Hillman għandu jkun estradit. Il-Qorti Ingliża se tkun dik li tiddeċiedi jekk Hillman ikunx estradit lejn Malta jew le. .td_uid_3_60a3b107d946f_rand.td-a-rec-img{text-align:left}.td_uid_3_60a3b107d946f_rand.td-a-rec-img img{margin:0 auto 0 0}